Forno de pan cocer

Un forno de pan cocer ye un edificio chicot que conta con un forno de lenya pa cocer as fogazas y atros pans (asinas como galletas y tortas), feitos de forma casera, y que son usaus y chestionaus por os vecinos d'una comunidat. D'antis mas, lo mas común yera que o pan lo fese cada familia en a suya casa, y semanalment n'iban ta o forno de pan cocer por turnos, a on un fornero trigau por subasta s'encargaba de cocer as masas. Toz os vecins yeran obligaus a ir por la costa d'os fornos publicos (por eixemplo, precurando-ne lenya). O forno, amás de puesto a on cocer o pan, constituyiba un puesto pa socializar, mas que mas d'hibierno. En Europa, a cultura d'os fornos de pan cocer s'espardió mientres a epoca romana y tenió continez, mas que mas en arias rurals, dica o sieglo pasau. Debiu a la industrialización d'a panadería, hue lo día a mayoría de fornos de pan cocer han estau albandonaus u espaldaus. Notas Referencias Se veiga tamién Panadería